text: मुंबई| फिल्मकार रोहित शेट्टी का कहना है कि एक कलाकार के लिए कॉमेडी करना सबसे मुश्किल होता है और उन्होंने इस शैली में गोविंदा की महारत की प्रशंसा की है। एक बयान के मुताबिक, अपनी कहानियों में हास्य और एक्शन के शानदार मेल के लिए पहचाने जाने वाले रोहित ने रियलिटी टीवी शो ‘इंडियाज नेक्स्ट सुपरस्टार्स’ के जज के तौर पर कॉमेडी शैली के बारे में बात करते हुए यह कहा। उन्होंने साथ ही इस शो की प्रतियोगी श्रुति शर्मा की भी प्रशंसा की।